**กิจกรรมการอบรม เรื่อง ความรู้ในศาสตร์การสอนและการเรียนรู้ในศตวรรษที่ 21**

**1. หลักการและเหตุผล**

 ตามที่มหาวิทยาลัยทักษิณได้กำหนดปรัชญาการศึกษา “มหาวิทยาลัยทักษิณ มุ่งเน้นผลลัพธ์
การเรียนรู้ของผู้เรียน สู่สมรรถนะนวัตกรรมสังคมและการเป็นผู้ประกอบการที่มีปัญญา จริยธรรม นำการพัฒนา
โดยจัดการเรียนรู้เชิงลึก” ผ่านการพัฒนาสมรรถนะอาจารย์ในด้านการจัดการเรียนการสอนและการจัดการเรียนรู้ ด้วยแนวคิดและแพลตฟอร์มการเรียนรู้ที่สอดคล้องกับผู้เรียน ตามสภาพความเป็นจริงที่พัฒนาผู้เรียนควบคู่
ไปกับการปฏิบัติ เช่น Active Learning, Problem-Based, Research-Based, Project-Based, Area-Based,
Inter-professional Education, Work-Based Education,Work Integrated Education การพัฒนารูปแบบการสอนออนไลน์ที่ตอบโจทย์การเรียนรู้ และสร้างบรรยากาศการเรียนรู้แบบมีส่วนร่วมผลิตบัณฑิตที่มีทักษะ
ด้านนวัตกรรมสังคมและการเป็นผู้ประกอบการ คณาจารย์ในมหาวิทยาลัยจำเป็นต้องปรับตัวให้พร้อมและพัฒนาตนเองให้ทันต่อการเปลี่ยนแปลงของโลกในปัจจุบันที่เปลี่ยนแปลงอย่างรวดเร็ว ต้องมีสมรรถนะด้านความเป็นอาจารย์ตามกรอบมาตรฐานวิชาชีพอาจารย์ (Teaching Professional Standards Framework-TPSF) ซึ่งต้องมีวิชาชีพในศาสตร์ของตน และวิชาชีพด้านความเป็นอาจารย์ในระดับอุดมศึกษา

 ในการนี้ ฝ่ายวิชาการ มหาวิทยาลัยทักษิณ ได้เล็งเห็นถึงความสำคัญของการพัฒนาอาจารย์ให้มีมาตรฐานวิชาชีพอาจารย์ (Teaching Professional Standards Framework-TPSF) ให้สามารถจัดการเรียน
การสอนได้อย่างมีประสิทธิภาพ ตอบสนองการเรียนรู้ของผู้เรียนในยุคศตวรรษที่ 21 ให้มากยิ่งขึ้น ซึ่งสอดคล้องกับแนวทางการส่งเสริมคุณภาพการจัดการเรียนการสอนของบุคลากรในสถาบันอุดมศึกษาของ สป.อว. ประกอบด้วย
3 องค์ประกอบ คือ มีองค์ความรู้ มีสมรรถนะ และมีค่านิยม ฝ่ายวิชาการจึงได้จัดหลักสูตรการพัฒนาอาจารย์ให้มีสมรรถนะด้านการจัดการเรียนการสอน ตามแนวทางการส่งเสริมคุณภาพการจัดการเรียนการสอนของบุคลากร
ในสถาบันอุดมศึกษาของ สป.อว. ขึ้น เพื่อให้คณาจารย์ได้พัฒนาทักษะในการจัดการเรียนการสอนให้แก่นิสิตต่อไป

**2. วัตถุประสงค์ : เพื่อให้ผู้สอนสามารถ**

2.1ระบุวิธีจัดการเรียนรู้ในศาสตร์สาขาวิชาของตนได้และวิธีวัดและประเมินผลที่เหมาะสมกับผล
การเรียนรู้และกลุ่มผู้เรียนได้

 2.2 นำรูปแบบการสอนและการเรียนรู้มาประยุกต์ใช้กับการจัดกิจกรรมการเรียนรู้ของผู้เรียนได้

**3. หน่วยงานที่รับผิดชอบ**

ฝ่ายวิชาการ

**4. ผู้เข้าร่วมโครงการ**

คณาจารย์ และผู้เกี่ยวข้อง จำนวน 200 คน

**5. หัวข้อและกิจกรรมการอบรม**

กิจกรรมอบรมเชิงปฏิบัติการส่งเสริมสมรรถนะอาจารย์ ด้านองค์ความรู้ ด้านสมรรถนะ และ
ด้านค่านิยม ในหัวข้อ **ความรู้ในศาสตร์การสอนและการเรียนรู้ในศตวรรษที่ 21**

**6. วิทยากร**

 **-** รศ.ดร.พิมพ์พันธ์ เดชะคุปต์

 - รศ.พเยาว์ ยินดีสุข

**7. วัน เวลา และสถานที่**

19 เมษายน 2566

**8. ผลที่คาดว่าจะได้รับ**

อาจารย์มีสมรรถนะด้านการจัดการเรียนการสอนที่สอดคล้องตามสมรรถนะการจัดการเรียนการสอนตามมาตรฐานวิชาชีพอาจารย์ (Teaching Professional Standards Framework-TPSF) และสามารถจัด
การเรียนการสอนตามศาสตร์การสอนที่ตอบสนองการเรียนรู้ของผู้เรียนในยุคศตวรรษที่ 21

………………………………………………………………………………